Paussinae

Paussinae er en underfamilie av løpebiller med sterkt varierende utseende. De er beslektet med bombardérbiller (Brachininae) og har som disse et avansert kjemisk forsvar som omfatter varme, etsende kjemikalier. Et flertall av artene er lever i maurtuer (obligate myrmekofiler, dvs. de kan bare leve sammen med maur), men det finnes også mange frittlevende arter. Gruppen mangler i Nord-Europa og har flest arter i tropiske områder.


== Utseende ==
Små til middelsstore (1,3 – 20 mm) biller, de ulike underguppene med svært forskjellig utseende. Et fellestrekk for alle er at dekkvingene på utsiden nær spissen har en merkelig fold som oftest er synlig ovenfra.
Gruppen Metriini ligner sterkt på brede arter i underfamilien jordløpere (Carabinae) – svarte, matte, kraftige løpebiller med lange, tynne antenner.
Gruppen Ozaenini er avlange og smale biller med tykke, perlekjede-formede antenner. Hodet er stort og bredt med små fasettøyne, brystskjoldet ikke eller lite bredere enn hodet, mer eller mindre hjerteformet med markerte fram- og bakhjørner. Dekkvingene er avlange og parallellsidige med eller uten punktrader. Beina er middels lange, framleggene (protibiae) har svært dype innskjæringen (som brukes til å rense antennene) på innsiden.
Gruppen Paussini er gjerne rødbrune, kort og brede biller som særlig utmerker seg ved antennenes spesielle form. De kan være ulikt utviklet, men er nesten alltid oppsiktsvekkende. Antennene har forholdsvis få (9 eller færre) ledd. Hos noen er alle leddene brede og flate, ellers er det vanlig at det ytterste leddet er sterkt forstørret og forskjellig utviklet, for eksempel sigdformet eller til en stor, rund plate. Brystskjoldet er sterkt varierende i form og størrelse. Dekkvingene er parallellsidige eller med svakt krummede utkanter, uten punktrader. De dekker av og til ikke de bakerste bakkroppsleddene. Beina er nokså korte, av og til flate og brede.
Gruppen Proptopaussini er avlange og smale biller som overflatisk kan ligne bløtvinger (Cantharidae). Antennene er lange og tykke, 11-leddete, perlekjede-formede. Brystskjoldet er spesielt utformet, bredere enn langt, med dype inntrykk på sidene og i midten. Bakhjørnene er spisst tilbaketrukket, og den bakerste delen i midten danner en "stilk". Dekkvingene har fremst et par "horn" som peker mot brystskjoldets bakhjørner. De er kraftige punkterte uten punktrader, og fint hårete. Beina er nokså korte, uten spesielle særtrekk.
Larvene til alle gruppene (de er kjent for nokså få arter) utmerker seg ved at de bakerst har en stor "analskive" som er dannet av bakkroppsvedhengene og den bakerste ryggplaten.


== Levevis ==
I likhet med sine slektninger bombardérbillene (Brachininae) kan paussinene forsvare seg ved hjelp av varme, etsende kjemikalieblandinger som inneholder kinoner. Hos gruppen Metriini skilles disse ut som et skum rundt bakkroppsspissen. Om trusselen er mot billens framende, kan skummet renne framover langs spesielle furer som leder fram til hodet. Denne mekanismen er mer primitiv enn det som finnes hos andre bombardérbiller og paussiner, og man antar at den representerer et tidlig stadium i utviklingen av slikt kjemisk forsvar.
Gruppene Metriini og Ozaenini er frittlevende rovdyr som lever av små leddyr, bortsett fra slekten Physea i Ozaenini som lever i maurtuer. Larvene i slekten Goniotropis sitter på lur i ganger i bakken og fanger passerende byttedyr ved hjelp at den spesielle analskiven. Det er sannsynlig at andre slekter har et lignende levevis.
Gruppene Paussini og trolig også Protopaussini er sterkt knyttet til maur og lever i maurtuer (obligate myrmekofiler).
Mange av artene flyr om natten og kommer gjerne til lys.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Paussinae Latreille, 1807
gruppen / stammen Metriini LeConte, 1853 – ligner ordinære løpebiller, få arter
slekten Kryzhanovskiana Kataev, Kirejtshuk, Manukhian & Anukhin, 2019 - fossil slekt
slekten Metrius Eschscholtz, 1829 – USA
Metrius contractus Eschscholtz, 1829  – vestlige USA
Metrius explodens Bousquet & Goulet, 1990  – Idaho
slekten Sinometrius Wrase & Schmidt, 2006
gruppen / stammen Ozaenini Hope, 1838  – ca. 180 arter, for den meste tropiske
slekten Anentmetus  Andrewes, 1924
slekten Crepidozaena  Deuve, 2001
slekten Dhanya  Andrewes, 1919
slekten Entomoantyx  Ball et McCleve, 1990
slekten Eustra  Schmidt-Gobel, 1846
slekten Filicerozaena  Deuve, 2001
slekten Gibbozaena  Deuve, 2001
slekten Inflatozaena  Deuve, 2001
slekten Itamus Schmidt-Gobel, 1846
slekten Microzaena  Fairmaire, 1901
slekten Mimozaena  Deuve, 2001
slekten Mystropomus  Chaudoir, 1848
slekten Ozaena  Olivier, 1812
slekten Pachyteles  Perty, 1830
slekten Physea  Brulle, 1834
slekten Physeomorpha  Ogueta, 1963
slekten Platycerozaena  Banninger, 1927
slekten Proozaena  Deuve, 2001
slekten Pseudozaena  Laporte, 1834
slekten Serratozaena  Deuve, 2001
slekten Sphaerostylus  Chaudoir, 1848
slekten Tachypeles  Deuve, 2001
gruppen / stammen Paussini Latreille, 1807  – nær 600 arter fordelt på 8 undergrupper
gruppen Carabidomemnina Wasmann, 1928
slekten Carabidomemnus Kolbe, 1924
slekten Eohomopterus Wasmann, 1919
gruppen Cerapterina  Billberg, 1820 - i tillegg til disse fem fossile slekter
slekten Arthropterus MacLeay, 1832
slekten Cerapterus Swederus, 1788
slekten Megalopaussus Lea, 1906
slekten Mesarthropterus Wasmann, 1926
gruppen Heteropaussina  Janssens, 1953
slekten Heteropaussus Thomson, 1860
gruppen Homopterina  Wasmann, 1920
slekten Homopterus Westwood, 1841
gruppen Paussina  Latreille, 1807
slekten Ceratoderus Westwood, 1841
slekten Eopaussus Wasmann, 1926
slekten Euplatyrhopalus Desneux, 1905
slekten Granulopaussus Kolbe, 1938
slekten Hylopaussus Luna de Carvalho, 1989
slekten Hylotorus Dalman, 1823
slekten Lebioderus Westwood, 1838
slekten Leleupaussus Luna de Carvalho, 1962
slekten Melanospilus Westwood, 1845
slekten Paussomorphus Raffray, 1885
slekten Paussus Linnaeus, 1775
slekten Platyrhopalopsis Desneux, 1905
slekten Platyrhopalus Westwood, 1833
slekten Pterorhopalus Maruyama, 2011
gruppen Pentaplatarthrina  Jeannel, 1946
slekten Hexaplatarthrus Jeannel, 1955
slekten Pentaplatarthrus Westwood, 1833
gruppen / stammen Protopaussini Gestro, 1892  – få arter
slekten Protopaussus  Gestro 1892


== Kilder ==
Carabidae of the World, database med mange bilder
Paussinae på Tree of Life
Moore, W.: Information for Paussine Collectors.


== Eksterne lenker ==
(en) Paussinae hos Fauna Europaea 
(en) Paussinae hos Fossilworks 
(en) Paussinae hos ITIS 
(en) Paussinae hos NCBI 
(en) Kategori:Paussinae – bilder, video eller lyd på Wikimedia Commons 
Paussinae – detaljert informasjon på Wikispecies 
Subfamily: Paussinae (ants' guest beetles, ants' nest beetles)